Moordbeskuldigde wag steeds op hospitaalbed | Maroela Media
ŉ Tiener wat van die moord op die Kaapstadse kunstenaar Rosemary Theron verdink word, wag nog steeds vir ŉ bed by die Valkenberg psigiatriese hospitaal.
Kyle Maspero (18) is verlede jaar vir sielkundige waarneming verwys en hy is nou 23ste op die waglys, het staatsaanklaer Susan Galloway aan die Wes-Kaapse hooggeregshof gesê. Hy was verlede maand 37ste op die lys.
Galloway het regterpresident John Hlophe versoek om die saak tot 27 Maart uit te stel.
Hlophe het Maspero aangesê om by sy borgtogvoorwaardes te hou. Die hof het verlede jaar beveel dat Maspero vir sielkundige waarneming gestuur moet word, nadat sy regsverteenwoordiger, William da Grass, gesê het sy kliënt sukkel om vir hom instruksies te gee. “Hy kan nie die materiële aspekte van die misdryf onthou nie en dit is as gevolg van die langdurige gebruik van dwelms,” het Da Grass destyds gesê. “My kliënt het reeds in hierdie toestand verkeer tydens die oortreding.”
Da Grass het aangevoer Maspero het vir ŉ verlengde tydperk tik gebruik. Daar is wetenskaplike bewyse dat dit biologiese en fisiologiese veranderinge aan die brein aanbring. “Sy brein is beskadig as gevolg van die dwelmgebruik. Ek dink dit is die eenvoudigste manier om dit te stel,” het hy gesê.
Scheepers het die twee glo gehelp om die liggaam te skuif en dit in ŉ vlak graf te begrawe.
Theron was ŉ bekende in die vermaaklikheidsbedryf in Kaapstad en het op stelte geloop.
Lees alle vorige berigte oor Rosemary Theron op Maroela Media.
Is reg laat hy wag. Gee hom genoeg tyd om te oefen om mal te speel.
Nou kom die dogetr lyk my weg net oor haar pleitooreenkoms? Waar is die geregtigheid….?
Hoekom is dit altyd ‘n ‘tiener’ wanneer hulle NIE wit is nie!!!!! Magtig!
Hulle moet nie sy gebruik van tik die skuld vir sy barbaarse dade gee nie. Waarom dink hulle word dwelms verbied? Ek hoop haar dogter sit die volle tydperk en kom nie op parool uit as sy maar iets soos 5 jaar gesit het nie.
Ek het die berig ‘n paar keer gelees om te prober verstaan. Nou wonder ek? Is dit ‘n wit vrou met ‘n swart kind? Die name het my dronk geslaan. Ek verstaan nogsteeds nie mooi nie. En ek gebruik nie tik nie belowe.
Nee, dis n wit na met haar wit dogter. Haar dogter en dié se boyfriend het die moord gepleeg en Godfree het die lyk help skuif. (Nie dat ras n verskil maak nie maar dis dalk meer die storie self wat jou deurmekaar maak)